Marko Pantelić

Marko Pantelić () er ein serbisk fotballspelar. I 2010/11-sesongen spela han for Olympiakós i den greske fotballigaen, og det serbiske landslaget.

Pantelić flytta til Hellas med familien då han var 14 år gammal, og debuterte på A-lagsnivå med Iráklis frå Thessaloníki. Etter å ha spelt i mange ulike klubbar vende han heim til Serbia i 2002. I 2004 fekk han kontrakt med toppklubben i Beograd, Raude Stjerne. Hjå dei vart han toppskårar i ligaen i 2004/05-sesongen, med 26 mål. Etter denne sesongen drog han til utlandet igjen, denne gongen til Hertha Berlin i tysk Bundesliga. Han var Hertha sin toppskårar i 2006/07- (14 mål) og i 2007/08-sesongen (13 mål). Han hadde fire vellukka sesongar i Berlin, men fornya ikkje kontrakten sin i 2009. I staden drog han til Ajax i Nederland, der han skreiv under ein eittårskontrakt. Etter éin sesong der vende han attende til Hellas og Olympiakós, der han var med å vinna seriemeisterskapen i 2011.

Kjelder
Denne artikkelen begynte med omsetjing av stoff frå engelsk wikipedia 21. april 2010.

Kategori:Serbiske fotballspelarar
Kategori:Iraklis-spelarar
Kategori:Paris Saint-Germain-spelarar
Kategori:Lausanne-spelarar
Kategori:Celta Vigo-spelarar
Kategori:Yverdon-Sport-spelarar
Kategori:Hertha Berlin-spelarar
Kategori:Ajax-spelarar
Kategori:Olympiakos-spelarar